
Konkurso sąlygų aprašo

	5 priedas



PASLAUGŲ SUTARTIS (PROJEKTAS)

Nr.
Klaipėda

Klaipėdos miesto savivaldybės administracija (toliau – Paslaugų gavėjas), atstovaujama Savivaldybės administracijos direktoriaus (vardas, pavardė), veikiančio pagal Savivaldybės administracijos nuostatus, ir (pavadinimas) (toliau – Paslaugų teikėjas), atstovaujama(s) (pareigos, vardas, pavardė), toliau kartu vadinamos (-i) Šalimis, o kiekviena(s) atskirai – Šalimi, sudarė šią paslaugų pirkimo sutartį (toliau – Sutartis).
Sutartis sudaroma įvykdžius visas duomenų apsaugos pareigūno paslaugų centralizuoto teikimo savivaldybės biudžetinėms įstaigoms pirkimo supaprastinto atviro konkurso būdu procedūras Lietuvos Respublikos viešųjų pirkimų įstatymo ir kitų teisės aktų nustatyta tvarka. Sutarties sudarymo pagrindas – Viešųjų pirkimų komisijos protokolas (data) Nr. (dokumento Nr.). 

I. SUTARTIES OBJEKTAS IR JO KAINA
	
1. Sutarties objektas – duomenų apsaugos pareigūno paslaugų centralizuoto teikimo savivaldybės biudžetinėms įstaigoms. Išsamesnė perkamų paslaugų informacija bei reikalavimai pateikiami techninėje specifikacijoje (Sutarties 1 priedas).
2. Sutarties kaina - (įrašyti), įskaitant visus mokesčius ir pridėtinės vertės mokestį (toliau – PVM):
	Paslaugų pavadinimas
	Mato vnt. 
	Paslaugų kaina 1 mėn. Eur be PVM
	Kiekis 
	Sutarties kaina Eur be PVM
	Sutarties kaina Eur su PVM

	Duomenų apsaugos pareigūno paslaugų centralizuotas teikimas savivaldybės biudžetinėms įstaigoms
	mėn.
	
	36 mėn.
	
	



3. Pradinės Sutarties vertė yra lygi Paslaugų teikėjo pasiūlymo kainai be PVM, nurodytai už visą Sutartyje nurodytą perkamų paslaugų kiekį ir (ar) apimtį – (įrašyti) Eur be PVM. Pradinės Sutarties vertė nekinta per visą Sutarties vykdymo laikotarpį, išskyrus, jei Sutarties kaina peržiūrima pagal Sutarties 4.2 p. nurodytas kainos peržiūros taisykles.
4. Kainodaros taisyklės: 
4.1. Sutartyje nustatomas kainos apskaičiavimo būdas – fiksuota kaina.
4.2. Sutarties kaina gali būti keičiama, taikant šias peržiūros taisykles: 
4.2.1. visais atvejais, įstatymais pakeitus PVM dydį arba mokėjimo tvarką, tokie pakeitimai turi būti taikomi toms pažymoms apie suteiktų paslaugų vertę ir PVM sąskaitoms faktūroms, kurias Paslaugų teikėjas sudaro po tokių pakeitimų įsigaliojimo, be atskiro Šalių susitarimo. Tokiu atveju Sutarties kaina be PVM nekeičiama. Kitus, nei PVM, mokesčius reglamentuojančių teisės aktų pakeitimai, negali būti pagrindas peržiūrėti Sutarties kainą, kuriai taikoma peržiūra. 
Jeigu Sutartyje nurodyta Sutarties kaina be PVM, o Sutarties vykdymo metu Paslaugų teikėjui atsiranda pareiga mokėti PVM tarifą (pvz. Paslaugų teikėjas tampa PVM mokėtoju ir pan.), tokiu atveju – vykdant Sutartį, Sutarties kaina nekeičiama.
4.2.2. Sutarties kaina (be PVM) Sutarties galiojimo laikotarpiu gali būti peržiūrima (perskaičiuojama) tokiomis sąlygomis ir tvarka:
4.2.2.1. Sutarties kainos perskaičiavimas inicijuojamas rašytiniu Paslaugų teikėjo prašymu. Sutarties kaina gali būti perskaičiuojama, jeigu Valstybės duomenų agentūros (www.stat.gov.lt) kas mėnesį skelbiamo vartotojų kainų indekso „12 Įvairios prekės ir paslaugos“ pokytis („k“), apskaičiuotas, kaip nustatyta sekančiame papunktyje, yra didesnis kaip 10 proc. Atlikdamos perskaičiavimą, šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
4.2.2.2. Nauja Sutarties kaina apskaičiuojama pagal formulę:

 kur

a – Sutarties kaina (Eur be PVM) (jei ji jau buvo perskaičiuota, tai po paskutinio perskaičiavimo);
a1 – perskaičiuota (pakeista) Sutarties kaina (Eur be PVM);
k – pagal vartotojų kainų indeksą „12 Įvairios prekės ir paslaugos“ apskaičiuotas Įvairių prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.), kur

Indnaujausias – kreipimosi dėl Sutarties kainos perskaičiavimo išsiuntimo kitai šaliai datą naujausias paskelbtas vartotojų kainų indeksas „12 Įvairios prekės ir paslaugos“;
Indpradžia – laikotarpio pradžios datos (mėnesio) vartotojų kainų indeksas „12 Įvairios prekės ir paslaugos“. Pirmojo perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta ši Sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
4.2.2.3. Esamos ir bazinės kainos indeksų šaltinis – Valstybės duomenų agentūros duomenų bazės. Šiuos indeksus galima rasti (žingsniai): https://osp.stat.gov.lt/statistiniu-rodikliu-analize#/ pasirenkant: Ūkis ir finansai (makroekonomika)\Kainų indeksai, pokyčiai ir kainos\Vartotojų kainų indeksai (VKI), kainų pokyčiai, svoriai, vidutinės kainos\Vartotojų kainų indeksai\Vartotojų kainų indeksai (2015 m. – 100)\Lentelės parinktys\Individualaus vartojimo išlaidų pagal paskirtį klasifikatorius\12 Įvairios prekės ir paslaugos\Nurodomas laikotarpis.
4.2.2.4. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis („k“) tolesniems skaičiavimams naudojamas suapvalinus iki vieno skaitmens po kablelio, o apskaičiuota Sutarties kaina „a“ suapvalinama iki dviejų skaitmenų po kablelio.
4.2.2.5. Vėlesnis Sutarties kainos perskaičiavimas negali apimti laikotarpio, už kurį perskaičiavimas jau buvo atliktas.
4.2.2.6. Pirmosios peržiūros terminas netaikomas ir peržiūros dažnumas nėra ribojamas.
4.2.3. Perskaičiuota Sutarties kaina įforminama rašytiniu šalių susitarimu. Šalys privalo sudaryti susitarimą dėl Sutarties kainos perskaičiavimo per 10 darbo dienų nuo Paslaugų teikėjo prašymo kitai šaliai perskaičiuoti Sutarties kainą pateikimo dienos. Šalys privalo susitarime dėl Sutarties kainos perskaičiavimo nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį („k“), perskaičiuotą Sutarties kainą, perskaičiuotą pradinės Sutarties vertę. Susitarimas padidinti / sumažinti Sutarties kainą ir atitinkamai pakeisti pradinės Sutarties vertę įsigalioja Sutarties šalims pasirašius susitarimą, kuris bus laikomas sudėtine Sutarties dalimi.
4.3. [bookmark: _Hlk130663441]Už paslaugas, kurias Paslaugų teikėjas suteiks savavališkai, nesilaikydamas Sutartyje, Lietuvos Respublikos teisės aktuose nustatytos tvarkos, t. y., nesuderinus su Paslaugų gavėju, Paslaugų gavėjui jų neįsigijus Viešųjų pirkimų įstatymo nustatyta tvarka ir dėl tokių paslaugų nesudarius raštiškų susitarimų, Paslaugų teikėjui už tokias paslaugas nebus apmokama.

II. SUTARTIES VYKDYMO TERMINAI

5. Paslaugos turi būti teikiamos 36 mėn. nuo Sutarties įsigaliojimo dienos. Atskirų paslaugų suteikimo terminai nurodyti techninėje specifikacijoje.

III. ATSISKAITYMAI IR MOKĖJIMAI

6. Už suteiktas paslaugas Paslaugų teikėjui apmokama kas mėnesį ne vėliau kaip per 30 kalendorinių dienų Šalims pasirašius suteiktų paslaugų priėmimo–perdavimo aktą, Paslaugų teikėjui pateikus sąskaitą faktūrą bei suteiktų paslaugų ataskaitą (pagal techninės specifikacijos 5.5 p.).
7. [bookmark: _Hlk130663474]Paslaugų teikėjas įsipareigoja Paslaugų gavėjui pateikti sąskaitas atsiskaitymams su Paslaugų teikėju. Jeigu Sutartį pasirašo Paslaugų teikėjų grupė, sąskaitas atsiskaitymams su Paslaugų teikėju įsipareigoja teikti pagrindinis partneris. Visos Paslaugų teikėjo sąskaitos apmokėti turi būti pateikiamos Paslaugų gavėjui tik elektroniniu būdu:
7.1. naudojantis Sąskaitų administravimo bendrąja informacine sistema (SABIS). Teikiant sąskaitas per SABIS, privaloma nurodyti sutarties, pagal kurią išrašoma sąskaita, numerį;
7.2. elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 Dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), gali būti teikiamos Paslaugų teikėjo pasirinktomis elektroninėmis priemonėmis;
7.3. Paslaugų gavėjas elektronines sąskaitas faktūras priima ir apdoroja naudodamasis SABIS, išskyrus Viešųjų pirkimų įstatymo 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.
8. Paslaugų gavėjas gali atsiskaityti tiesiogiai su subteikėju (-ais), nurodytu (-ais) Sutartyje, vykdančiu (-iais) Paslaugų teikėjo sutartines prievoles, jei subteikėjas išreiškia norą pasinaudoti tiesioginio atsiskaitymo galimybe. Tokiu atveju turi būti sudaroma trišalė sutartis tarp Paslaugų gavėjo, Paslaugų teikėjo ir subteikėjo, kurioje aprašoma tiesioginio atsiskaitymo su subteikėju tvarka. Paslaugų teikėjas turi teisę prieštarauti nepagrįstiems mokėjimams. Tiesioginio atsiskaitymo su subteikėjais galimybė nekeičia Paslaugų teikėjo atsakomybės dėl Sutarties įvykdymo. Jeigu sudaroma trišalė sutartis tarp Paslaugų gavėjo, Paslaugų teikėjo ir subteikėjo dėl tiesioginio atsiskaitymo galimybės, Paslaugų teikėjas įsipareigoja Paslaugų gavėjui pateikti sąskaitą dėl tiesioginio atsiskaitymo su subteikėju.
9. Finansavimo šaltinis: Savivaldybės biudžeto lėšos, 003 Savivaldybės valdymo programa, SVP kodas: 003-01-01-10 Duomenų apsaugos pareigūno paslaugų centralizuotas teikimas savivaldybės biudžetinėms įstaigoms.

IV. ŠALIŲ ĮSIPAREIGOJIMAI

10. Paslaugų gavėjas įsipareigoja:
10.1. sudaryti Paslaugų teikėjui visas sąlygas, suteikti informaciją ar dokumentus, reikalingus Sutartyje numatytoms paslaugoms suteikti;
10.2. priimti ir sumokėti už tinkamai ir laiku suteiktas paslaugas Sutartyje nustatytais terminais ir tvarka.
11. Paslaugų gavėjas turi teisę:
11.1. reikalauti, kad Paslaugų teikėjas paslaugas teiktų pagal Sutartį, techninę specifikaciją, laikydamasis teisės aktų reikalavimų. Jeigu Paslaugų teikėjas nukrypsta nuo Sutarties, techninės specifikacijos, nesilaiko teisės aktų reikalavimų ar bet kokių Paslaugų teikėjo prisiimtų įsipareigojimų, Paslaugų gavėjas turi teisę raštu reikalauti šalinti trūkumus, nepriimti netinkamai suteiktų paslaugų ir nemokėti už netinkamai suteiktas paslaugas iki nustatytų trūkumų pašalinimo arba pašalinti trūkumus trečiųjų asmenų pagalba Paslaugų teikėjo sąskaita;
11.2. gauti informaciją apie paslaugų teikimo eigą, duoti nurodymus Paslaugų teikėjui ir reikalauti jų vykdymo, jei paslaugų teikimo eigoje sistemingai pažeidžiami Sutartyje, techninėje specifikacijoje nurodyti reikalavimai.
12. Paslaugų teikėjas įsipareigoja:
12.1. [bookmark: _Hlk130663879][bookmark: _Hlk188625402]Sutarties galiojimo metu paslaugų teikimui turėti ir naudoti nuosavybės, panaudos, nuomos ar kita teise valdomą mokymų ir testavimo platformą (toliau – platforma), kuri užtikrintų neribotą platformos naudojimą darbuotojų mokymui ir testavimui. Šio įsipareigojimo laikymasis yra esminė Sutarties sąlyga.
Paslaugų gavėjas bet kuriuo Sutarties galiojimo metu turi teisę pareikalauti Paslaugų teikėjo  pateikti šiame papunktyje nurodytos platformos turėjimą įrodančių dokumentų. Nepateikus šių dokumentų per Paslaugų gavėjo nurodytą terminą ir/ar vykdant Sutartį neužtikrinant neriboto platformos naudojimo darbuotojų mokymui ir testavimui – tai bus laikoma esminės Sutarties sąlygos pažeidimu ir Paslaugų gavėjas įgyją teisę į vienašališką sutarties nutraukimą (Sutarties 20.2 p.).
12.2. pasirašius Sutartį, tačiau ne vėliau negu Sutartis pradedama vykdyti, pateikti Paslaugų gavėjui tuo metu žinomų subteikėjų pavadinimus, kontaktinius duomenis ir jų atstovus. Taip pat įsipareigoja informuoti apie minėtos informacijos pasikeitimus visu Sutarties vykdymo metu, taip pat apie naujus subteikėjus, kuriuos jis ketina pasitelkti vėliau;
12.3. teikti paslaugas pagal Sutartį, įskaitant ir jos priedus, kaip įmanoma rūpestingai bei efektyviai, taip pat laikytis Lietuvos Respublikos teisės aktų reikalavimų;
12.4. paslaugas suteikti už Sutartyje nurodytą kainą. Jeigu Sutarčiai tinkamai įvykdyti yra būtina suteikti tam tikras paslaugas, kurias, sudarydamas šią Sutartį, būtų numatęs kiekvienas profesionalus ir protingas Paslaugų teikėjas, tačiau Paslaugų teikėjas jų nenumatė ir neįtraukė į kainą, tai šias paslaugas Paslaugų teikėjas įsipareigoja suteikti savo sąskaita;
12.5. savarankiškai apsirūpinti materialiniais ištekliais, organizacinėmis ir techninėmis priemonėmis ir (ar) kitokiais pajėgumais, reikalaujamais galiojančių teisės aktų ir (ar) reikalingais ar galinčius būti reikalingais teisėtam ir tinkamam paslaugų teikimui;
12.6. užtikrinti, kad Paslaugų teikėjas ir bet kurie asmenys, veikiantys jo vardu, yra gavę visus būtinus leidimus, kvalifikacijos dokumentus, leidžiančius užsiimti šioje Sutartyje nustatyta veikla, kuri yra Paslaugų teikėjo sutartinių įsipareigojimų dalis. Jeigu Paslaugų teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Paslaugų teikėjas įsipareigoja, kad Sutartį vykdys tik tokią teisę turintys asmenys;
12.7. užtikrinti, kad paslaugas teiks kvalifikuoti specialistai, nurodyti pateiktame konkursiniame pasiūlyme, atitinkantys konkurso sąlygų apraše nustatytus kvalifikacijos reikalavimus, leidžiančius vykdyti Sutartyje nurodytas paslaugas;
12.8. savo sąskaita ir laiku nedelsdamas ištaisyti netikslumus ir pašalinti pagrįstus trūkumus, kuriuos nurodo Paslaugų gavėjas;
12.9. atsakyti už ūkio subjektų, kurių pajėgumais remiamasi, ir (ar) subteikėjų (jeigu tokie pasitelkiami) prisiimtus įsipareigojimus, jų įvykdytų įsipareigojimų kokybę ar padarytą žalą;
12.10. atlyginti Paslaugų gavėjo nuostolius, atsiradusius dėl Paslaugų teikėjo kaltės – dėl sutartinių įsipareigojimų nevykdymo, netinkamo vykdymo, normatyvinių dokumentų reikalavimų pažeidimo;
12.11. vykdyti visus teisėtus ir neprieštaraujančius Sutarties nuostatoms raštiškus Paslaugų gavėjo nurodymus, susijusius su Sutarties vykdymu;
12.12. nedelsdamas raštu informuoti Paslaugų gavėją apie bet kurias aplinkybes, trukdančias ar galinčias sutrukdyti Paslaugų teikėjui tinkamai suteikti paslaugas nustatytais terminais;
12.13. tinkamai vykdyti kitus įsipareigojimus, numatytus Sutartyje ir galiojančiuose teisės aktuose, būtinus Sutarčiai vykdyti;
12.14. jei Paslaugų teikėjas yra tiekėjų grupė, veikianti pagal jungtinės veiklos sutartį, tokiu atveju jungtinės veiklos partneriai įsipareigoja solidariai atsakyti Paslaugų gavėjui už Sutarties vykdymą;
12.15. laikytis konfidencialumo įsipareigojimų, neatskleisti tretiesiems asmenims jokios informacijos, gautos vykdant sutartį, išskyrus tiek, kiek to reikia Sutarties vykdymui, taip pat nenaudoti konfidencialios informacijos asmeniniams ar trečiųjų asmenų poreikiams;
12.16. atlyginti Paslaugų gavėjo patirtą žalą ir nuostolius, kurie kiltų Paslaugų teikėjui pažeidus Susitarimo dėl asmens duomenų tvarkymo (Sutarties 2 priedas) nuostatas arba BDAR ir kitų asmens duomenų apsaugą reglamentuojančių teisės aktų reikalavimus, įskaitant atsakomybę, kuri būtų pritaikyta Paslaugų gavėjui dėl Paslaugų teikėjo veiksmų ar neveikimo, pažeidžiančio Susitarimą ar teisės aktų reikalavimus.
13. Paslaugų teikėjas turi teisę:
13.1. naudotis Lietuvos Respublikos įstatymuose numatytomis Paslaugų teikėjo teisėmis;
13.2. gauti apmokėjimą už tinkamai ir laiku suteiktas paslaugas pagal Sutartyje nustatytas sąlygas ir tvarką.

V. ŠALIŲ ATSAKOMYBĖ

14. [bookmark: _Hlk130664331]Paslaugų gavėjas, nesumokėjęs už suteiktas paslaugas per Sutartyje nustatytą terminą, Paslaugų teikėjui raštiškai pareikalavus, moka Paslaugų teikėjui 0,02 % dydžio delspinigius už kiekvieną pavėluotą sumokėti dieną nuo laiku nesumokėtos sumos.
15. [bookmark: _Hlk126937033]Paslaugų teikėjas, už paslaugų teikimo terminų pažeidimus moka Paslaugų gavėjui 50 Eur dydžio delspinigius už kiekvieną pavėluotą dieną, iki kol įvykdomos prievolės. Delspinigiai gali būti išskaičiuojami iš Paslaugų teikėjui mokėtinų sumų.
16. Paslaugų teikėjui nustatoma 100 Eur vertės bauda už nekokybiškai suteiktas paslaugas, už techninės specifikacijoje nustatytų reikalavimų pažeidimą ir (ar) kitus Sutarties pažeidimus, kurių neapima Sutarties 15 p., surašant pažeidimo aktą už kiekvieną nustatytą atvejį. Pažeidimo aktas surašomas dalyvaujant Paslaugų teikėjo atstovui. Jeigu jis neatvyksta sutartu laiku arba atsisako dalyvauti, pažeidimo aktas surašomas jam nedalyvaujant. Bauda gali būti išskaičiuojama iš Paslaugų teikėjui mokėtinos sumos. Jei paslaugos suteiktos nekokybiškai, Paslaugų gavėjas nustato terminą, per kurį trūkumai turi būti pašalinti, per šį terminą nepašalinus trūkumų, numatyta bauda taikoma pakartotinai.
17. Paslaugų teikėjui nustatoma 1 000 Eur vertės bauda už kiekvieną Sutarties vykdymo metu pasitelktą, tačiau Sutartyje nustatyta tvarka neišviešintą ūkio subjektą, kurio pajėgumais remiamasi, ir (ar) subteikėją, ir (ar) kvazisubtiekėją, surašant pažeidimo aktą už kiekvieną nustatytą atvejį. Pažeidimo aktas surašomas dalyvaujant Paslaugų teikėjo atstovui. Jeigu jis neatvyksta sutartu laiku arba atsisako dalyvauti, pažeidimo aktas surašomas jam nedalyvaujant. Bauda gali būti išskaičiuojama iš Paslaugų teikėjui mokėtinos sumos.
18. Paslaugų teikėjui neužtikrinant paslaugų kokybės, taip pat vilkinant paslaugų teikimą ar piktnaudžiaujant, Paslaugų gavėjas, siekdamas apginti savo teisėtus interesus, gali atlikti neapmokėtų sumų įskaitymus į nuostolius (vienašalius sandorius).
19. Šalys susitaria, kad esminiu Sutarties pažeidimu bus laikomas:
19.1. pažeidimas, atitinkantis Lietuvos Respublikos civilinio kodekso 6.217 straipsnio 2 dalies kriterijus, nepaisant to, kad tokie nebuvo apibrėžti Sutartyje;
19.2. pažeidimas, kai Paslaugų teikėjas, raštiškai įspėtas, be objektyvių priežasčių neužtikrina paslaugų kokybės;
19.3. pažeidimas, kai Paslaugų teikėjas pažeidžia techninėje specifikacijoje numatytus paslaugų teikimo terminus daugiau kaip 3 kartus iš eilės ir/ar po raštiško įspėjimo nevykdo bet kurių techninėje specifikacijoje numatytų reikalavimų daugiau kaip 3 kartus iš eilės dėl savo kaltės arba dėl aplinkybių, už kurias atsakingas Paslaugų teikėjas;
19.4. pažeidimas, kai Paslaugų teikėjas pažeidžia Sutarties 12.1 p. numatytą įsipareigojimą;
19.5. pažeidimas, kai Paslaugų teikėjas neištaiso Sutarties pažeidimo per Paslaugų gavėjo nurodytą terminą;
19.6. pažeidimas, kai Paslaugų gavėjas raštiškai įspėtas daugiau nei 30 kalendorinių dienų be objektyvių priežasčių nevykdo ar netinkamai vykdo savo sutartinius įsipareigojimus.

VI. KITOS SUTARTIES SĄLYGOS

20. Sutarties nutraukimas prieš terminą:
20.1. Paslaugų gavėjas, įspėjęs Paslaugų teikėją prieš 30 kalendorinių dienų, turi teisę vienašališkai nutraukti Sutartį ir pareikalauti iš Paslaugų teikėjo atlyginti Paslaugų gavėjo patirtus nuostolius, jeigu:
20.1.1. Paslaugų teikėjas per pagrįstai nustatytą laikotarpį neįvykdo Paslaugų gavėjo nurodymo ištaisyti netinkamai įvykdytus arba neįvykdytus sutartinius įsipareigojimus;
20.1.2. Paslaugų teikėjas bankrutuoja arba yra likviduojamas, kai sustabdo ūkinę veiklą arba kai įstatymuose ir kituose teisės aktuose numatyta tvarka susidaro analogiška situacija;
20.1.3. po raštiško Paslaugų gavėjo įspėjimo Paslaugų teikėjas neužtikrina paslaugų kokybės ar nevykdo kitų Sutarties sąlygų arba raštiškai perspėtas dar kartą jas pažeidžia;
20.1.4. Lietuvos Respublikos viešųjų pirkimų įstatymo 90 straipsnio 1 dalyje nurodytais atvejais.
20.2. [bookmark: _Hlk130664733]Paslaugų gavėjas arba Paslaugų teikėjas turi teisę, įspėjęs kitą Šalį prieš 30 kalendorinių dienų, vienašališkai nutraukti Sutartį dėl esminio pažeidimo. Nutraukus Sutartį dėl Paslaugų teikėjo esminio šios Sutarties pažeidimo, Paslaugų gavėjas, vadovaudamasis viešuosius pirkimus reglamentuojančių teisės aktų nustatyta tvarka, įtraukia Paslaugų teikėją į Nepatikimų tiekėjų sąrašą. Įspėjus Pasaugų teikėją apie esminį Sutarties pažeidimą, Sutartis laikoma nutraukta po 30 kalendorinių dienų nuo įspėjimo Paslaugų teikėjui išsiuntimo dienos. Laikoma, kad siuntimo ir gavimo diena sutampa, kai pranešimas yra siunčiamas el. paštu.
20.3. Paslaugų gavėjui arba Paslaugų teikėjui vienašališkai nutraukus Sutartį, Paslaugų teikėjas privalo perduoti iki Sutarties nutraukimo datos jau suteiktas paslaugas, Šalims pasirašant priėmimo–perdavimo aktą. Paslaugų gavėjas privalo apmokėti už jau suteiktas paslaugas, iš mokėtinų sumų išskaičiavęs netesybas ir nuostolius.
20.4. Paslaugų teikėjas neturi teisės vienašališkai nutraukti Sutarties nesant pagrindo, nurodyto Sutartyje arba Lietuvos Respublikos teisės aktuose. Vienašališkai nutraukęs Sutartį, Paslaugų teikėjas moka 10 proc. dydžio baudą nuo pradinės Sutarties vertės.
21. Nenugalimos jėgos aplinkybės:
21.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Civilinį kodeksą, jeigu Šalis nedelsdama pranešė kitai Šaliai apie kliūtį bei jos poveikį įsipareigojimams vykdyti.
21.2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Civilinio kodekso 6.212 straipsnyje bei Atleidimo nuo atsakomybės esant nenugalimos jėgos (force majeure) aplinkybėms taisyklėse (Lietuvos  Respublikos  Vyriausybės 1996 m. liepos 15 d.  nutarimas Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“).
21.3. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (force majeure) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
21.4. Jei kuri nors Sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Paslaugų gavėjas raštu nenurodo kitaip, Paslaugų teikėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.
21.5. Paslaugų teikėjas patvirtina, kad jis nežino apie nenugalimos jėgos (force majeure) aplinkybes, kurių Sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Sutartyje nustatytų įsipareigojimų.
21.6. Jeigu Sutarties Šalis, kurią paveikė nenugalimos jėgos (force majeure) aplinkybės, ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Sutartis būtų tinkamai įvykdyta, Sutarties Šalies nesugebėjimas įvykdyti šioje Sutartyje numatytų įsipareigojimų nebus traktuojamas kaip Sutarties pažeidimas ar Sutarties įsipareigojimų nevykdymas. Pagrindas atleisti Sutarties Šalį nuo atsakomybės atsiranda nuo nenugalimos jėgos (force majeure) aplinkybių atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos (force majeure) aplinkybes, įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.
21.7. Jei nenugalimos jėgos (force majeure) aplinkybės trunka ilgiau kaip 90 kalendorinių dienų, tada bet kuri Sutarties Šalis turi teisę nutraukti Sutartį, įspėjusi apie tai kitą Šalį prieš 40 kalendorinių dienų. Jei pasibaigus šiam 40 kalendorinių dienų laikotarpiui nenugalimos jėgos (force majeure) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.
22. Sutarties vykdymo sustabdymas:
22.1. [bookmark: _Hlk130664808]Sutarties vykdymas gali būti sustabdomas atsiradus aplinkybėms, kurios nebuvo žinomos iki Sutarties sudarymo. Jei Sutartis stabdoma ne Paslaugų teikėjo prašymu, Paslaugų gavėjas apie Sutarties stabdymą įspėja Paslaugų teikėją ne vėliau kaip likus 5 darbo dienoms iki stabdymo pradžios. Stabdymo aplinkybės:
22.1.1. dokumentų derinimo procesas užtruko ne dėl nuo Paslaugų teikėjo priklausančių aplinkybių;
22.1.2.  paaiškėjo, kad reikalingi atitinkami leidimai ar kiti dokumentai, be kurių tolimesnis Sutarties vykdymas nebegalimas ir pan.;
22.1.3. [bookmark: _Hlk130664834]atsiranda uždelsimas, kliūtys ar trukdymai, kurių atsiradimui Paslaugų teikėjas neturi įtakos ir už kuriuos jis neatsako ir kurie sukelti ir priskirtini tretiesiems asmenims (subteikėjai, ūkio subjektai, kurių pajėgumais remiamasi, kvazisubtiekėjai nelaikomi trečiaisiais asmenimis);
22.1.4. dėl viešojo administravimo subjektų netinkamo veikimo ar neveikimo (pavyzdžiui, neteisėtų sprendimų priėmimo ar vėlavimo priimti sprendimus);
22.1.5. esant ekstremaliai situacijai dėl ligos epidemijos, pandemijos (tokios, kaip COVID-19 ir pan.) ir (ar) su tuo susijusių teisės aktais įvestų sąlygų ir (ar) kitų, su ekstremalia situacija susijusių, tačiau iš anksto nežinomų ir negalimų numatyti aplinkybių, kurių joks patyręs Paslaugų teikėjas nebūtų galėjęs tikėtis ar kitų aplinkybių, kurios nebuvo žinomos pirkimo vykdymo metu ir su kuriomis susidurtų bet kuris Paslaugų teikėjas, Sutartis tampa objektyviai nebegalima vykdyti ir Paslaugų teikėjas pateikia Paslaugų gavėjui dokumentus, pagrindžiančius aplinkybes už visą laikotarpį, dėl kurių Paslaugų teikėjas nebegali vykdyti prievolių. Paslaugų gavėjas, įvertinęs pateiktus pagrindžiančius dokumentus, priima sprendimą dėl Sutarties stabdymo;
22.1.6. dėl kitų aplinkybių, kurios nebuvo žinomos pirkimo vykdymo metu ir su kuriomis susidurtų bet kuris Paslaugų teikėjas.
22.2. Sutarties vykdymas taip pat gali būti stabdomas, kad būtų galima patikrinti, ar iš tikrųjų buvo padaryta klaidų ar pažeidimų, taip pat tais atvejais, kai nustatoma netikslumų techninėje dokumentacijoje. Klaida ar pažeidimas – tai bet koks Sutarties, galiojančio teisės akto pažeidimas ar teismo sprendimo nevykdymas, atsiradęs dėl veikimo ar neveikimo.
22.3. Įvykus Sutarties 22.1 p. nurodytoms aplinkybėms, Sutartis gali būti stabdoma iki atsiradusių aplinkybių pasibaigimo.
22.4. Sutarties 22.1-22.2 p. nurodytais atvejais sustabdžius Sutarties vykdymą, Paslaugų gavėjui nebus taikomos kokios nors sankcijos ar reikalavimai atlyginti kokius nors nuostolius (pvz.: negautos pajamos, pelnas, pravaikštos ir kt.), numatytus Sutarties ar teisės aktais dėl Sutarties sustabdymo, o Paslaugų teikėjui – už Sutarties vykdymo terminų nesilaikymą, jei nustatoma, kad Sutartis sustabdoma įvykus 22.1 p. nurodytoms aplinkybėms ar, kad minėta klaida ar pažeidimas padaryti ne dėl Paslaugų teikėjo kaltės.
22.5. Sutarties vykdymo sustabdymas visais atvejais įforminamas rašytiniu Šalių susitarimu, sudarant papildomą susitarimą prie Sutarties.
22.6. Jei Sutarties vykdymas sustabdomas daugiau nei 90 kalendorinių dienų ir stabdoma ne dėl Paslaugų teikėjo kaltės, Sutartis gali būti nutraukta rašytiniu Šalių susitarimu.
22.7. Apie Sutarties vykdymo atnaujinimą Paslaugų gavėjas informuoja Paslaugų teikėją ne vėliau kaip likus 2 darbo dienoms iki atnaujinimo.
22.8. Atnaujinus Sutarties vykdymą po sustabdymo, visi įsipareigojimai pagal Sutartį turi būti įvykdyti per laiką, kuris buvo likęs iki įsipareigojimų įvykdymo, kol nebuvo atliktas sustabdymas.
23. Ginčų sprendimo tvarka: kiekvienas ginčas, nesutarimas ar reikalavimas, kylantis iš Sutarties ar su ja susijęs, turi būti sprendžiamas derybų būdu vadovaujantis Civiliniu kodeksu, Viešųjų pirkimų įstatymu, kitais teisės aktais, pirkimo dokumentais su visais šių dokumentų priedais, Paslaugų teikėjo pasiūlymo dokumentais. Jeigu anksčiau nurodyti ginčai, nesutarimai ar reikalavimai negali būti išspręsti derybų būdu per 15 kalendorinių dienų, tai Šalys susitaria spręsti juos Lietuvos Respublikos civilinio proceso kodekso nustatyta tvarka, paduodamos ieškinį teismui pagal Paslaugų gavėjo buveinės vietą, nurodytą Juridinių asmenų registre.
24. Ūkio subjektų, kurių pajėgumais remiamasi, subteikėjų, specialistų keitimo, įtraukimo tvarka:
24.1. Jei Paslaugų teikėjas pasiūlyme Sutarčiai vykdyti nurodė pasitelkiamus ūkio subjektus, kurių pajėgumais remiamasi, ir (ar) subteikėjus, ir (ar) kvazisubtiekėjus, jie turi būti nurodomi Sutartyje, nurodant ūkio subjekto, kurio pajėgumais remiamasi, ir (ar) subteikėjo pavadinimą ir (ar) kvazisubtiekėją bei perduodamus įsipareigojimus ir (ar) procentus – (įrašyti iš pasiūlymo).
24.2. Sutarties vykdymo metu Paslaugų teikėjas raštu kreipęsis į Paslaugų gavėją ir gavęs raštišką jo sutikimą, gali keisti ir (ar) įtraukti naują ūkio subjektą, kurio pajėgumais remiamasi, ir (ar) subteikėją, ir (ar) kvazisubtiekėją. 
24.3. Jeigu Paslaugų teikėjas nori keisti ir (ar) į Sutarties vykdymą nori įtraukti naują ūkio subjektą, kurio pajėgumais remiamasi, Paslaugų teikėjas turi pateikti dokumentus, patvirtinančius, kad naujas ūkio subjektas, kurio pajėgumais remiamasi, neatitinka pašalinimo pagrindų ir atitinka konkurso sąlygų apraše ūkio subjektui, kurio pajėgumais remiamasi, nustatytus kvalifikacijos reikalavimus. Jei keičiamas ir (ar) naujai pasitelkiamas ūkio subjektas, kurio pajėgumais remiamasi, atitinka pašalinimo pagrindus ir (ar) neatitinka nustatytų kvalifikacijos reikalavimų, Paslaugų gavėjas reikalauja, kad Paslaugų teikėjas per Paslaugų gavėjo nustatytą terminą pakeistų minėtą ūkio subjektą, kurio pajėgumais remiamasi, reikalavimus atitinkančiu kitu ūkio subjektu, kurio pajėgumais remiamasi, o Paslaugų teikėjui to nepadarius, Paslaugų gavėjas turi teisę vienašališkai nutraukti Sutartį.
24.4. Jeigu Paslaugų teikėjas nori keisti ir (ar) į Sutarties vykdymą nori įtraukti naują subteikėją, Paslaugų gavėjas gali pareikalauti, kad Paslaugų teikėjas pateiktų dokumentus, įrodančius subteikėjo teisę verstis atitinkama veikla, kuriai jis pasitelkiamas. Bet kuriuo atveju (ar dokumentai pareikalaujami ar ne) Paslaugų teikėjas įsipareigoja, kad įsipareigoja, kad Sutartį vykdys tik tokią teisę turintys asmenys. 
24.5. Ūkio subjekto, kurio pajėgumais remiamasi, ir (ar) subteikėjo, ir (ar) kvazisubtiekėjo pakeitimas ir (ar) įtraukimas įforminamas abiejų Šalių papildomu susitarimu prie Sutarties per 10 darbo dienų nuo Paslaugų gavėjo raštiško sutikimo išsiuntimo Paslaugų teikėjui datos.
24.6. [bookmark: _Hlk153445547]Sutarties vykdymo metu atsiradus poreikiui (jei specialistas (nepriklausomai ar tai kvazisubtiekėjas, ar Paslaugų teikėjo, ar ūkio subjekto, kurio pajėgumais remiamasi darbuotojas) netinkamai vykdo ar atsisako vykdyti savo pareigas, ligos, mirties ar kitais, nuo Paslaugų teikėjo nepriklausančiais atvejais) Paslaugų teikėjas gali keisti pasiūlyme nurodytus specialistus tik gavęs Paslaugų gavėjo pritarimą. Jeigu tenka keisti specialistą, kandidatas į jo vietą privalo turėti ne žemesnę kvalifikaciją nei nurodyta pirkimo dokumentų reikalavimuose. Paslaugų teikėjas privalo pateikti siūlomo specialisto kvalifikaciją patvirtinančius dokumentus. Paslaugų gavėjas patikrina, ar siūlomo specialisto kvalifikacija atitinka reikalavimus, kurie buvo nustatyti pirkimo dokumentuose. Jei Paslaugų teikėjas neranda naujo specialisto su tokia pat ar aukštesne kvalifikacija, Paslaugų gavėjas turi teisę vienašališkai nutraukti Sutartį.
25. Kitos Sutarties sąlygos:
25.1. Sutartis įsigalioja tik po to, kai ją pasirašo abiejų Šalių įgalioti atstovai.
25.2. Sutarties terminas – 37 mėn. nuo Sutarties įsigaliojimo dienos.
25.3. Sutarties termino pabaiga neatleidžia nuo prievolių pagal Sutartį įvykdymo. 
25.4. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai bei tokius Sutarties sąlygų pakeitimus, kurie atitinka Viešųjų pirkimų įstatymo 89 straipsnio nuostatas. 
25.5. Šalys laiko paslaptyje savo kontrahento darbo veiklos principus ir metodus, kuriuos sužinojo vykdydamos Sutartį, išskyrus atvejus, kai ši informacija yra vieša arba atskleista įstatymų numatytais atvejais. Šalys susitaria, kad konkurso metu sužinota informacija apie kitą Šalį ir Sutarties sąlygas yra konfidenciali informacija, kuri laikoma paslaptyje, išskyrus tuos atvejus, kai šios informacijos gali būti reikalaujama įstatymų nustatyta tvarka ar ji jau yra viešai žinoma.
25.6. Kiekviena Sutarties Šalis padengs savo išlaidas, susijusias su Sutarties pasirašymu ir vykdymu, išskyrus atvejus, aiškiai nurodytus Sutartyje.
25.7. Jeigu kurios nors Sutarties sąlygos paskelbiamos negaliojančiomis, kitos Sutarties sąlygos lieka toliau galioti.
25.8. Pasaugų gavėjas Paslaugų teikėjo pasiūlymą, Sutartį ir Sutarties pakeitimus, išskyrus informaciją, kuriai taikomi Viešųjų pirkimų įstatymo 20 straipsnio 5 dalyje nurodyti konfidencialios informacijos apsaugos reikalavimai arba kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo Sutarties sudarymo ar pakeitimo dienos, bet ne vėliau kaip iki pirmojo mokėjimo pagal jį pradžios, Viešųjų pirkimų tarnybos nustatyta tvarka skelbia Centrinėje viešųjų pirkimų informacinėje sistemoje (CVP IS).
25.9. [bookmark: _Hlk129089463]Paslaugų gavėjas Viešųjų pirkimų įstatymo 91 straipsnio 2 dalyje nurodytais terminais CVP IS skelbia informaciją apie Sutarties neįvykdžiusį ar netinkamai ją įvykdžiusį Paslaugų teikėją, taip pat apie ūkio subjektus, kurių pajėgumais rėmėsi Paslaugų teikėjas ir kurie su Paslaugų teikėju prisiėmė solidarią atsakomybę už Sutarties įvykdymą, jeigu pažeidimas įvykdytas dėl tos Sutarties dalies, kuriai jie buvo pasitelkti. Paslaugų gavėjas nedelsdamas, tačiau ne vėliau kaip per 3 darbo dienas nuo Viešųjų pirkimų įstatymo 91 straipsnio 1 dalies 1–4 punktuose nurodytų įvykių dienos informuoja Paslaugų teikėją apie tai, kad bus paskelbta šiame papunktyje nurodyta informacija.
25.10. Paslaugų gavėjas Viešųjų pirkimų įstatymo 52 straipsnio 2 dalyje nurodytais terminais CVP IS Viešųjų pirkimų tarnybos nustatyta tvarka skelbia informaciją apie Paslaugų teikėją, kuris pirkimo procedūrų metu nuslėpė informaciją ar pateikė melagingą informaciją arba dėl pateiktos melagingos informacijos nepateikė patvirtinančių dokumentų pagal Viešųjų pirkimų įstatymo 52 straipsnį.
26. Baigiamosios nuostatos:
26.1. Visi su Sutartimi susiję pranešimai, prašymai, kiti dokumentai ar susirašinėjimas yra siunčiami el. paštu ar faksu, įteikiami pasirašytinai, jų originalai visais atvejais įteikiami kitai Šaliai asmeniškai ar siunčiami registruotu ar kurjeriniu paštu, kiekvienam iš jų Sutartyje nurodytu atitinkamu adresu. Laikoma, kad siuntimo ir gavimo diena sutampa, kai pranešimas yra siunčiamas el. paštu ar faksu. Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 3 darbo dienas nuo minėto pasikeitimo dienos raštu informuoja kitą Šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai (pranešimai) yra laikomi gautais.
26.2. Sutartis sudaroma lietuvių kalba.
26.3. Sutartis sudaryta dviem egzemplioriais – po vieną kiekvienai Šaliai.
27. Prie Sutarties pridedami priedai yra neatskiriama Sutarties dalis, Sutartį sudarantys dokumentai laikomi vienas kitą paaiškinančiais, neaiškumo ar prieštaravimo atveju, vadovaujamasi nurodyta eilės tvarka (dokumentai saugomi pas Paslaugų gavėją):
27.1. Konkurso sąlygų aprašas (patvirtintas Paslaugų gavėjo pirkimų valdymo sistemoje (data) Nr. (numeris)) su priedais ir paaiškinimais;
27.2. Paslaugų teikėjo užpildyta pasiūlymo forma ir Paslaugų gavėjo prašymai paaiškinti pasiūlymą bei Paslaugų teikėjo pasiūlymo paaiškinimai, pateikti pirkimo procedūros metu (jei jų bus).
28. Paslaugų gavėjo atsakingas asmuo už Sutarties vykdymą ir kontrolę – Klaipėdos miesto savivaldybės administracijos Duomenų apsaugos pareigūnė Raminta Virvičienė, tel. (0 46) 39 60 04, el. p. raminta.virviciene@klaipeda.lt, kuri koordinuoja šios Sutarties vykdymą (organizuoja Paslaugų gavėjo įsipareigojimų įvykdymą, kontroliuoja paslaugų vykdymą, jų kokybę ir atitiktį Sutarties reikalavimams, organizuoja visą susirašinėjimą su Paslaugų teikėju, inicijuoja netesybų taikymą, Sutarties pakeitimus (jei reikia) ir vykdo kitus sutartinius įsipareigojimus). Pasikeitus atsakingam asmeniui už Sutarties vykdymą ir kontrolę, Paslaugų gavėjas apie tai informuos atskiru rašytiniu pranešimu. Pakeitus Sutartį (jei ji būtų keičiama), Sutarties koordinatorius ne vėliau kaip per 5 dienas pateikia Viešųjų pirkimų skyriui informaciją apie pasirašytą susitarimą dėl Sutarties pakeitimo. 
29. Asmuo, atsakingas už Sutarties ir pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas, – Viešųjų pirkimų skyriaus vyriausioji specialistė Gitana Marčienė, tel. (0 46) 39 61 18, el. p. gitana.marciene@klaipeda.lt. 
30. Asmens duomenų tvarkymas:
30.1. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą bei vadovaudamosi tarp Šalių pasirašytu Susitarimu dėl asmens duomenų tvarkymo (Sutarties 2 priedas).
30.2. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį arba būtinybe pasinaudoti iš Sutarties kylančiomis teisėmis.
30.3. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.  
30.4. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys suformuojami Sutarties vykdymo metu.
30.5. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.
30.6. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
30.7. Kiekviena Šalis įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subteikėjų, kitų ūkio subjektų, kurių pajėgumais remiamasi, darbuotojus ir kitus atstovus), kurie bus pasitelkti Sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
30.8. Šalys šiuo susitaria, kad po Sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis. 
30.9. Paslaugų teikėjo teikiamos paslaugos, techninė ir programinė įranga turi atitikti aktualius duomenų saugos (tame tarpe ir asmens duomenų apsaugos) teisės aktų, kaip Lietuvos Respublikos kibernetinio saugumo įstatymas, Lietuvos Respublikos valstybės informacinių išteklių valdymo įstatymas, 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymas, ir priežiūros institucijų reikalavimus ir rekomendacijas, kaip Valstybinės duomenų apsaugos inspekcijos gairės „Tvarkomų asmens duomenų saugumo priemonių ir rizikos įvertinimo gairės duomenų valdytojams ir duomenų tvarkytojams“.

VII. SUTARTIES PRIEDAI

1 priedas - Techninė specifikacija.
2 priedas - Susitarimas dėl asmens duomenų tvarkymo su priedu.

VIII. ŠALIŲ REKVIZITAI

	PASLAUGŲ GAVĖJAS
Klaipėdos miesto savivaldybės administracija
Liepų g. 11, 92138 Klaipėda 
Tel. (0 46) 39 60 08, faks. (0 46) 41 00 47
Kodas 188710823
„Swedbank“, AB
Banko kodas 73000
A. s. LT04 7300 0100 0233 1088


Savivaldybės administracijos direktorius 
A. V.
____________________
(parašas)
(vardas, pavardė)
			PASLAUGŲ TEIKĖJAS
pavadinimas
adresas
Tel. ( )   , faks. ( )  
Kodas 
PVM mok. kodas LT
Bankas 
Banko kodas
A. s. LT


	Direktorius 
                                        A. V.
___________________
(parašas)
(vardas pavardė)

